《野田黄雀行》
清代·翁心存

游莫逐，雕陵鹊。栖莫近，瑶台鹤。瑶台露冷铩羽翰，雕陵风高遇矰缴。

黄云夹陇粱稻肥，关河阻绝不得飞。鸥波浩荡，鸟道崄巇。

鹰鹯下视，罻罗高施。黄雀行，声正悲，野田余粒啄欲尽，蓬蒿满目将安之。

作者简介：（1791—1862）江苏常熟人，字二铭，号邃庵。道光二年进士，授编修，官至体仁阁大学士。道咸两朝，屡值上书房。同治初，又为皇帝师傅。历官四十年，凡所规划，多崇大体。卒谥文端。